**УСЛОВИЯ ЗА ПРОВЕЖДАНЕ НА**

**ИГРАТА „GIVEAWAY НА VICTORIA GOLD AND SILVER“**

**I. ОБЩИ УСЛОВИЯ**

1. Настоящите Условия (наричани по-долу „Условията“) уреждат начина на провеждане на Играта „Giveaway на Victoria Gold and Silver“ (наричана по-долу „Играта“). Условията са достъпни на: https://www.victoria-gold.com

**2.** Играта се организира от „ВИКТОРИЯ ГОЛД 97“ ЕООД, ЕИК 206017325, със седалище и адрес на управление: БЪЛГАРИЯ, област Пловдив, община Раковски, град Раковски, Пощенски код: 4150, ул. „Михаил Добромиров“ № 43 (наричано по-долу „Организатора“).

**3.** Периодът на провеждане на Играта е от 00:00:00 часа на 25.08.2025 г. до 23:59 часа на 25.09.2025 г. (наричан по-долу „Период на провеждане”).

**4.** Играта се организира и провежда на български език на територията на Република България.

**5.** Участието в Играта е допустимо при стриктно спазване на настоящите Условия. С участието си в Играта участникът се счита за уведомен и запознат с нейните правила и съгласен с условията.

**6.** Информация за наградата - Раздел IV „Награди“ от настоящите Условия.

**II. МЕХАНИЗЪМ НА ПРОВЕЖДАНЕ НА ИГРАТА**

**1.** За участие в Играта участниците трябва да изпълнят условията поставени от Организатора в конкретен пост на Организатора в социалната мрежа Instagram на адрес: <https://www.instagram.com/victoriagold.silver>, а именно: да тагне в коментар друг човек, да сподели поста и да хареса страницата на Victoria Gold and Silver. Участието не е обвързано с покупка.

**2.** Всеки участник, който е спазил условията за участие от настоящите Условия участва в Играта има шанса да спечели наградата от 27 000.00 лв. (двадесет и седем хиляди лева). Наградата е само една и може да бъде спечелена от един участник. Повече за размера на награда в раздел IV „НАГРАДА“ от настоящите условия.

**3.** Правото на участие не подлежи на прехвърляне, прихващане или замяна.

**4.** Всеки участник може да участва само с един профил регистриран на негово име в социалната мрежа Instagram.

**5.** При установяване, че един участник е участвал с повече от един профил в социалната мрежа Instagram, той се дисквалифицира.

**III. ПРАВО НА УЧАСТИЕ**

**1.** Право да участват в Играта имат всички физически лица, с постоянен адрес в Република България, които към датата на участие са навършили 18 години, с изключение на служителите на „ВИКТОРИЯ ГОЛД 97“ ЕООД, членове на техните семейства (включително възходящи и низходящи до втора степен, съпрузи и роднини до втора съребрена степен), както и лицата, взели участие в организацията и провеждането на Играта.

**IV. НАГРАДА**

**1.** Всеки участник, който е спазил условията за участие от настоящите Условия участва в Играта има шанса да спечели наградата от 27 000.00 лв. (двадесет и седем хиляди лева). Наградата е само една и може да бъде спечелена от един участник. Сумата от 27 000 лв. (двадесет и седем хиляди лева) е чистата стойност на награда, след удържане на дължимия данък. Стойността на наградата преди дължимия данък по ЗДДФЛ е в размер на 30 000.00 лв. (тридесет хиляди лева).

**2.** Наградата ще бъде изтеглена на случаен принцип между 26.09.2025 г. и 03.10.2025 г. Изтеглянето ще бъде извършено посредством специализиран софтуер и в присъствието на нотариус.

**3.** Участникът спечелил наградата ще бъдат уведомен чрез съобщение в социалната мрежа Instagram, в срок до 5 (пет) работни дни след тегленето на наградата.

**3.1.** Печелившият участник, спечелил наградата, ще бъде потърсен чрез социалната мрежа Instagram.

**3.2.** Участник, с който Организаторът не може да осъществи контакт в рамките на 5 (пет) работни дни, губят правото си да получи наградата. В такъв случай Организаторът се свързва с ЕДИН резервен Участник. Ако Организаторът не може да осъществи контакт в рамките на 5 (пет) работни дни с резервния Участник, наградата няма да бъде предоставена.

**3.3.** Организаторът не носи отговорност в случай на невъзможност за свързване с печеливш Участник поради грешно попълнени данни или по други, независещи от Организатора причини.

**3.4.** Печелившият следва да докаже, че е собственик на профила в социалната мрежа Instagram, изтеглен за печеливш.

**3.5.** Печелившият следва да окажат необходимото съдействие за получаване на наградата, като се яви в офис на Организатора, на адрес: гр. София, бул. Александър Стамболийски 55 и представи документ за самоличност и удостоверение за банкова сметка, по която да бъде изплатена наградата.

**3.6.** Имената на спечелилия участник, ще бъдат публикувани на страниците в социалните мрежи на Организатора.

**3.7.** Наградата подлежи на данъчно облагане по реда на Закона за данъците върху доходите на физическите лица. Окончателният данък по реда на чл. 38, ал. 14 във вр. с чл. 65, ал. 7 ЗДДФЛ се удържа и внася от Организатора – за негова сметка. В изпълнение на задължението си по ЗДДФЛ Организаторът е длъжен да посочи имената на печелившия Участник, неговото ЕГН и постоянен адрес в справката по чл. 73, ал. 1, т.2 от ЗДДФЛ за изплатените през годината доходи и удържан данък.

**3.8.** При получаването на наградата печелившият Участник трябва да представи за справка документ за самоличност, както и да предостави на Организатора допълнителни свои лични данни – ЕГН и постоянен адрес, с оглед задължението на Организатора по чл. 73, ал. 1, т. 2 от ЗДДФЛ. Доколкото нуждата от обработване на допълнителните лични данни на Печелившият участник е вменена на Организатора по силата на закон, по смисъла на чл. 6, параграф 1, буква „в“ от Регламент (ЕС) 2016/679, съгласие за обработка на лични данни на Печелившите не се изисква.

**3.9.** Правото на получаване на наградата не може да бъде прехвърлено на трети лица.

**V. ЛИЧНИ ДАННИ**

**1.** Чрез участието си в Играта участниците се съгласяват с настоящите Условия.

**2.** Личните данни на всички Участници в Играта се обработват в съответствие с действащото законодателство и вътрешната политика на Организатора за защита на личните данни и за целите, посочени в настоящите Условия.

**3.** Организаторът, в качеството си на Администратор на лични данни по смисъла на ЗЗЛД, обработва и съхранява личните данни на Участниците за целите на провеждане на настоящата Игра.

**4.** Правно основание за обработването на данни във връзка с настоящата Игра:

- Член 6, параграф 1, буква „в“ от Регламент 2016/679 относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните), а именно: *обработването е необходимо за спазването на законово задължение, което се прилага спрямо администратора.*

- Член 6, параграф 1, буква „е“ от Регламент 2016/679 относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните), а именно: *обработването е необходимо за целите на легитимните интереси на администратора*.

**5.** Независимо от посоченото в т. 4 от настоящия раздел, за участие в Играта се изисква и съгласие за обработка на посочените по-долу лични данни по смисъла на член 6, параграф 1, буква а) от Общия регламент относно защитата на данните. Съгласието може да бъде оттеглено по всяко време. Предоставянето на съгласие за обработка на описаните в настоящите Условия лични данни, по описания в Условията начин, има изцяло доброволен характер, което означава, че ако участникът не желае да предоставя описаните лични данни, те няма да бъдат обработени по описания начин, но същевременно ще бъде невъзможно участието му в Играта.

Въпреки оттеглянето на съгласието Организаторът може да продължи обработването на лични данни на друго от основанията по чл. 6 от Общия регламент относно защитата на данните, ако такова е налице.

**6.** Данните, които ще бъдат обработвани във връзка с участие в играта, са:

- За всички участници, всички или някои от следните: Данни от профили в социални мрежи;

- За печелившия участник: три имена, ЕГН, постоянен адрес, телефонен номер и/или адрес на електронна поща.

**7.** Личните данни, предоставени на, и обработвани от Организатора, могат да бъдат разкривани от него за целите на осъществяване на Играта на трети лица на територията на Република България при спазване на разпоредбите на действащото законодателство.

**8.** Личните данни, предоставени на, и обработвани от Организатора, могат да бъдат разкривани от него и в изпълнение на императивни нормативни разпоредби, така напр. на НАП.

**9.** Събраните във връзка с участие в Играта лични данни ще бъдат съхранявани за срокове както следва:

- За всички непечеливши участници - за срок не по-дълъг от 1 (един) месец.

- За печелившия участник- за срок не по-дълъг от 11 (единадесет) години от датата на предоставяне на наградата, с оглед изпълнение на задължение на Организатора по Данъчно-осигурителния процесуален кодекс;

**10.** По всяко време, при спазване на изискванията на приложимото законодателство, чрез изпращане на нарочно писмо на адреса на Организатора или на електронна поща: victoriagoldandsilver@gmail.com, всяко лице, чиито данни се обработват във връзка с играта, има право да:

а) оттегли съгласието си за обработка на лични данни с действие занапред, когато обработката на данни се извършва въз основа на съгласие, без това да засяга обработването на лични данни до момента на оттеглянето. В случай на оттегляне на съгласието личните данни на субекта на данни ще бъдат изтрити и/или ще спрат да се използват за целите, конкретизирани тук, освен ако администраторът не докаже, че съществуват законови основания за обработването, които имат предимство пред интересите, правата и свободите на субекта на данни, или за установяването, упражняването или защитата на правни претенции;

б) отправи запитване до Организатора дали негови лични данни се обработват и да получи копие от обработваните данни, както и информация относно целта на обработка, както и на кого са или ще бъдат разкрити (право на достъп);

в) поиска корекция на неточност в обработваните негови/ нейни лични данни или допълване на непълни лични данни при допусната техническа грешка или неточност (право на коригиране);

г) поиска от Организатора да изтрие свързани с него лични данни, за които не съществува законово основание за обработка, по отношение на които е оттеглил/а съгласието си за обработка или срещу чиято обработка изрично е възразил/а (право на изтриване);

д) поиска от Организатора да ограничи обработката на личните му данни (т.е. личните данни да продължат да бъдат съхранявани от Организатора, без обаче да бъдат обработвани по друг начин), когато точността на личните данни се оспорва от лицето или когато обработването е неправомерно и лицето желае данните му да бъдат съхранени с цел защита на правни претенции (право на ограничаване на обработването);

е) поиска от Организатора личните данни, които го засягат, в структуриран, широко използван и пригоден за машинно четене формат (право на преносимост на данните);

Отделно от горното, субектите на лични данни имат право на жалба пред надзорния орган по защита на личните данни – Комисия за защита на личните данни (Адрес: София 1592, бул. „Проф. Цветан Лазаров” № 2, Електронна поща: kzld@cpdp.bg, Интернет страница: www.cpdp.bg.

**11.** С участието си участниците декларират, че, при спазване на приложимото законодателство, са съгласни с описаното в настоящите Условия по отношение

обработката на лични данни, за целите на участие в Играта.

**VI. ОТГОВОРНОСТ**

**1.** Организаторът не носи отговорност за вреди, които не са пряка и непосредствена последица от участието в Играта или са резултат от невъзможността Участниците да се свържат със съответния интернет сървър.

**2.** Организаторът не носи отговорност за технически проблеми, като например, но не само, срив на информационната система, прекъсване на електрозахранването или техническа неизправност на компютъра, използван от Участника, както и при неуспешни опити за достъп до интернет по каквито и да било причини.

**3.** Организаторът не носи отговорност във връзка с каквито и да било вреди и неблагоприятни последици, свързани с използването на награда.

**4.** Организаторът има право да прекрати Играта по всяко време поради технически причини и/или промени в приложимото законодателство, разпореждания на компетентни държавни органи, нарушаване на настоящите Условия (вкл. което води или може да доведе до материални злоупотреби) и/или форсмажорни обстоятелства и/или други обстоятелства извън контрола на Организатора, като обяви това по подходящ начин. Ако прекратяването на Играта е причинено от Участник в нея, Организаторът може да предяви претенция срещу него/ нея за обезщетяване на причинената вреда.

**5.** Организаторът не носи отговорност и не е длъжен да води кореспонденция във връзка с участия, които са се забавили, били са невъзможни или неуспешни, в резултат на технически проблеми с комуникационните системи.

**6.** Всички Участници поемат на своя отговорност всички разходи, които са възникнали поради участието им в Играта (включително – разходи за достъп до Интернет).

**7.** Участници, които не спазват Условията, ще бъдат дисквалифицирани без допълнително уведомление.

**8.** Организаторът не носи отговорност за претърпени от Участника и/или трето лице загуби и/или вреди, вследствие на предоставена от Участника фалшива идентичност, въвеждане на неверни данни или други подобни действия с цел повече участия. Участници, които използват фалшива идентичност в Играта и/или нарушават по какъвто и да било начин механизма на Играта, ще бъдат дисквалифицирани без допълнително уведомление, като губят правото на спечелена награда, в случай че са имали право на такава.

**VII. ДРУГИ**

**1.** При въпроси относно Условията участниците могат да изпратят запитване на следния електронен адрес: victoriagoldandsilver@gmail.com. На същия адрес се подават жалби и сигнали във връзка с играта. Анонимни жалби и сигнали не се разглеждат от Организатора.

**2.** Задълженията на Организатора на играта се изчерпват с предоставянето на съответната награда на спечелилия участник, съобразно обявените тук условия.

**3.** Организаторът определя правилата на играта едностранно и има право да ги изменя и допълва по всяко време. Промените се оповестяват като актуализираните Условия за провеждане на Играта се публикуват по начина, по който е публикуван първоначалният им вариант. Всяка промяна влиза в сила от момента, в който е оповестена.

**4.** Недействителността на отделни текстове от Условията на Играта не засяга действителността и приложимостта на останалите условия.

**5.** Приложимо към правоотношенията, възникнали по повод на Играта, е действащото българско законодателство.